CELEX: 31982D0468
Language: el
Date: 1982-07-01 00:00:00
Title: 82/468/EOK: Απόφαση τής Επιτροπής τής 1ης Ιουλίου 1982 περί εγκρίσεως τού προγράμματος μέτρων πού υπέβαλε η ιταλική κυβέρνηση γιά τό 1982 σχετικά μέ τήν αναδιάρθρωση τού συστήματος γεωργικών ερευνών στήν Ιταλία (Το κείμενο στην ιταλική γλώσσα είναι το μόνο αυθεντικό)

Avis juridique important

|

31982D0468

82/468/EOK: Απόφαση τής Επιτροπής τής 1ης Ιουλίου 1982 περί εγκρίσεως τού προγράμματος μέτρων πού υπέβαλε η ιταλική κυβέρνηση γιά τό 1982 σχετικά μέ τήν αναδιάρθρωση τού συστήματος γεωργικών ερευνών στήν Ιταλία (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 211 της 20/07/1982 σ. 0039 - 0039

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 1ης Ιουλίου 1982  περί εγκρίσεως του προγράμματος μέτρων που υπέβαλε η ιταλική κυβέρνηση για το 1982 σχετικά με την αναδιάρθρωση του συστήματος γεωργικών ερευνών στην Ιταλία  (Το κείμενο στην ιταλική γλώσσα είναι το μόνο αυθεντικό)  (82/468/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την απόφαση 81/518/ΕΟΚ του Συμβουλίου της 6ης Ιουλίου 1981 περί αναδιαρθρώσεως του συστήματος γεωργικών ερευνών στην Ιταλία (1), και κυρίως το άρθρο 4 παράγραφος 3,  Εκτιμώντας:  ότι, σύμφωνα με το άρθρο 4 παράγραφος 1 της αποφάσεως 81/518/ΕΟΚ, η ιταλική κυβέρνηση υπέβαλε το ετήσιο πρόγραμμα μέτρων που προβλέπονται για το 1982·  ότι η ιταλική κυβέρνηση έχει, επίσης, παράσχει συμπληρωματικές πληροφορίες που της ζητήθηκαν από την Επιτροπή, σύμφωνα με το άρθρο 4 παράγραφος 3 της ανωτέρω αποφάσεως·  ότι με το υποβληθέν πρόγραμμα είναι δυνατόν να επιτευχθεί η εφαρμογή στην Ιταλία ενός συστήματος στατιστικών ερευνών στον αγροτικό τομέα που θα επιτρέπει την ικανοποίηση των κοινοτικών απαιτήσεων·  ότι τα μέτρα που προβλέπονται από την παρούσα απόφαση είναι σύμφωνα με την γνώμη της Μόνιμης Επιτροπής Αγροτικής Στατιστικής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το πρόγραμμα μέτρων που υπέβαλε η ιταλική κυβέρνηση για το 1982, σχετικά με την αναδιάρθρωση του συστήματος γεωργικών ερευνών στην Ιταλία, εγκρίνεται.  Άρθρο 2  Η παρούσα απόφαση απευθύνεται στην Ιταλική Δημοκρατία.  Έγινε στις Βρυξέλλες, την 1η Ιουλίου 1982.  Για την 'Επιτροπή  Richard BURKE  Μέλος της Επιτροπής  (1) ΕΕ αριθ. L 195 της 18. 7. 1981, σ. 48.